সৈয়দ মাহবুব এ খোদা

**সৈয়দ মাহ্‌বুব-এ-খোদা** (১৪ ডিসেম্বর, ১৯৪৯ - ২৮ ডিসেম্বর, ২০২০), যিনি "**দেওয়ানবাগী"** নামেই সমধিক পরিচিত,****  একজন বাঙালি সুন্নি মুসলিম, সূফী সাধক, পণ্ডিত, লেখক, সংস্কারক, দার্শনিক এবং ইসলামের প্রচারক ছিলেন; তাঁর ধর্মীয় দর্শনকে তিনি *মোহাম্মদী ইসলাম*  নামে অভিহিত করেছিলেন।** তিনি দেওয়ানবাগ শরীফের প্রতিষ্ঠাতা। তিনি তাঁর অনুসারীদের মোহাম্মাদী ইসলামের শিক্ষা দিয়েছেন যা সংক্ষেপে ধ্যান এবং বিশেষ পদ্ধতিতে ইসলামি আচার-অনুষ্ঠান অনুসরণের মাধ্যমে হৃদয় ও আত্মাকে আধ্যাত্মিকভাবে জাগ্রত করে।

## শিরোনাম
তাঁর সম্মানসূচক উপাধি ছিল *মোহাম্মাদী ইসলামের পুনর্জীবনদানকারী* যা অনেক সূফীর মতে ইসলামের পুনর্জীবনদানকারী হিসাবে মর্যাদাপ্রাপ্ত। এছাড়াও তাঁর সম্মানসূচক উপাধি ছিল *সূফী সম্রাট* যার অর্থ সকল সূফীদের সম্রাট।

ঢাকা হতে ১৬ কিলোমিটার পূর্বে নারায়ণগঞ্জের বন্দর উপজেলার মদনপুর ইউনিয়নের, দেওয়ানবাগ এলাকা থেকে তিনি ধর্মপ্রচার শুরু করেন এবং দেওয়ানবাগী নামে পরিচিতি লাভ করেন। 

## প্রারম্ভিক জীবন ও শিক্ষাজীবন

### জন্ম
সৈয়দ মাহ্‌বুব-এ-খোদা ১৪ ডিসেম্বর, ১৯৪৯ সালে ব্রাহ্মণবাড়িয়া জেলার আশুগঞ্জ উপজেলার ৩নং দুর্গাপুর ইউনিয়নের বাহাদুরপুর গ্রামে জন্মগ্রহণ করেন। তাঁর পিতাঁর নাম সৈয়দ আব্দুর রশিদ সরকার এবং মাতাঁর নাম সৈয়দা জোবেদা খাতুন।

### শিক্ষা
তিনি তাঁর প্রাথমিক শিক্ষা শুরু করেন সোহাগপুর প্রাইমারি স্কুলে। পরবর্তীতে তিনি তালশহর কারিমিয়া আলিয়া মাদ্রাসায় ভর্তি হয়ে কৃতিত্বের সঙ্গে ফাজিল ডিগ্রি (স্নাতক ডিগ্রির সমমান) সম্পন্ন করেন। মাদ্রাসায় অধ্যয়নকালে তিনি ছাত্র পরিষদের সহ-সভাপতির দায়িত্ব পালন করেন।

## সামরিক অবদান
১৯৬৯ সালের গণঅভ্যুত্থানের সময় মাহ্‌বুব-এ-খোদা ব্রাহ্মণবাড়িয়ার পশ্চিমাঞ্চলে ‘সর্বদলীয় ছাত্র সংগ্রাম পরিষদ’-এর সভাপতির দায়িত্ব পালন করেন। ১৯৭০ সালের সাধারণ নির্বাচনের পর দেশের রাজনৈতিক পরিস্থিতির অবনতির প্রেক্ষাপটে তিনি ছাত্র সংগ্রাম পরিষদের সদস্যদের নিয়ে সংগঠিত প্রস্তুতিমূলক কর্মকাণ্ড শুরু করেন। স্বাধীনতা যুদ্ধের সূচনা-পূর্ব সময় থেকেই তিনি যুদ্ধের প্রস্তুতিমূলক কর্মকাণ্ডে সম্পৃক্ত ছিলেন।

২৫ মার্চ, ১৯৭১ মুক্তিযুদ্ধ শুরু হওয়ার পর মাহ্‌বুব-এ-খোদা ছাত্র সংগ্রাম কমিটির সদস্যদের নিয়ে স্বেচ্ছাসেবকদের একটি দল গঠন করেন এবং পাকিস্তানি দখলদার বাহিনীর নির্যাতনে বাস্তুচ্যুত মানুষের জন্য খাদ্য, আশ্রয় ও নিরাপত্তাঁর ব্যবস্থা করেন। ১৯৭১ সালের ১১ এপ্রিল, তিনি তাঁর ৭২ জন স্বেচ্ছাসেবকসহ ব্রাহ্মণবাড়িয়ায় মুক্তিযোদ্ধাদের ক্যাম্পে যোগ দেন। পরবর্তীতে তিনি তেলিয়াপাড়ায় ৩ নম্বর সেক্টরের হেডকোয়ার্টারে নির্বাচিত ৬০ জন যুবকের একটি প্লাটুনের নেতৃত্বভার গ্রহণ করেন। এস ফোর্সের অধীনে একজন অত্যন্ত সক্রিয় প্লাটুন কমান্ডার হিসেবে মেজর জেনারেল কে. এম. সফিউল্লাহর তত্ত্বাবধানে তিনি দীর্ঘ আড়াই মাস সম্মুখযুদ্ধ করেন।

পরবর্তীতে ভারতে অবস্থিত ৩নং সেক্টরের সদর দপ্তর হেজামারায় তিনি মুক্তিযোদ্ধাদের ‘অ্যাটেস্টেশন প্যারেড’ বা শপথ গ্রহণ অনুষ্ঠানের দায়িত্ব পালন করতেন। মুক্তিযুদ্ধ চলাকালীন সময়ে তিনি ভারতে দুটি মসজিদ প্রতিষ্ঠা করেন।২০ নভেম্বর, ১৯৭১ সালে, হেজামারা কেম্পে ঈদুল ফিতর এর নামাজে ইমামতি করেন এবং মুক্তিযোদ্ধাদের যুদ্ধের জন্য অনুপ্রাণিত করেন। তিনি বলেন,

এই প্রতিশ্রুতিতে বাংলাদেশের স্বাধীনতাঁর প্রতি তাঁর অটল বিশ্বাসের প্রতিফলন ঘটে এবং এই ভবিষ্যদ্বাণীর ২৬ দিন পর ১৯৭১ সালের ১৬ই ডিসেম্বর, বাংলাদেশ যুদ্ধে বিজয় অর্জন করে। মাহ্‌বুব-এ-খোদা তৎকালীন রেসকোর্স ময়দানে (বর্তমান সোহরাওয়ার্দী উদ্যান) ঈদুল আযাহার জামাতে ইমামতি করেন।

## কর্মজীবন
বাংলাদেশের স্বাধীনতা অর্জনের পর, মাহ্‌বুব-এ-খোদা বাংলাদেশ সেনাবাহিনীর নবগঠিত ১৬ বেঙ্গল রেজিমেন্টে ১৯৭২ সালে ধর্মীয় শিক্ষক হিসেবে যোগদান করেন। মুক্তিযুদ্ধের ৩নং সেক্টরের অধিনায়ক ও পরবর্তীতে সেনাপ্রধান মেজর জেনারেল কে. এম. শফিউল্লাহর অনুরোধের প্রেক্ষিতে তাকে এই নিয়োগ প্রদান করা হয়।

১৯৭৪ সালে, জয়দেবপুরের এক কুতুবের মাধ্যমে তিনি সেই সময়ের একজন প্রখ্যাত আউলিয়া, সৈয়দ আবুল ফজল সুলতান আহমদ চন্দ্রপুরীর পরিচয় লাভ করেন এরং তাঁর নিকট বাইয়াত গ্রহণ করেন। ৩ ফেব্রুয়ারি, ১৯৭৪, রবিবার, তিনি ফরিদপুরের চন্দ্রপাড়া দরবার শরীফের বাৎসরিক ওরসে অংশগ্রহণের জন্য যাত্রা করেন। প্রথম সাক্ষাতেই চন্দ্রপুরী তাঁর ব্যক্তিত্বে ভবিষ্যৎ উত্তরসূরির আভাস দেখতে পান। তাকে সান্নিধ্যে রাখার অভিপ্রায়ে ১৬ মার্চ, ১৯৭৪ চন্দ্রপুরী তাঁর চতুর্থ কন্যা সৈয়দা হামিদা বেগমকে মাহ্‌বুব-এ-খোদার সঙ্গে বিবাহ দেন।

তাঁর মোর্শেদের অনুরোধে, ১৯৭৫ সালে তিনি সেনাবাহিনী থেকে পদত্যাগ করেন এবং স্থায়ীভাবে দরবার শরীফে স্থানান্তরিত হন। তাঁর মোর্শেদ চন্দ্রপুরী তাকে প্রধান খলিফা এবং উলামা মিশনের প্রধান নিযুক্ত করেন।

১৯৮০ সালে তিনি ফরিদপুরের চন্দ্রপাড়ায় একটি অনাথাশ্রম ও মাদ্রাসা প্রতিষ্ঠা করেন। ১৯৮২ সালে চন্দ্রপাড়ায় একটি ডাকঘর, একটি হাসপাতাল ও একটি মাধ্যমিক বিদ্যালয় প্রতিষ্ঠা করেন। একই বছর মানুষের যাতায়াত সহজ করতে তিনি এলাকায় সড়ক নির্মাণ, রাস্তা-ঘাটের উন্নয়ন এবং বিদ্যুতায়নের ব্যবস্থা করেন। ১৯৮৩ সালে তিনি তরিকা সম্পর্কিত গবেষণা ও প্রচারের উদ্দেশ্যে সুলতানিয়া-মোজাদ্দেদিয়া রিসার্চ একাডেমি প্রতিষ্ঠা করেন।

## দরবার শরীফ প্রতিষ্ঠা
মোহাম্মদী ইসলামের আদর্শ প্রচার ও প্রসারের লক্ষ্যে তিনি ২৮ মার্চ, ১৯৮৫ সালে ঢাকায় আগমন করেন। এরপর তিনি ধর্মীয় প্রতিষ্ঠান দেওয়ানবাগ শরীফ প্রতিষ্ঠা করেন। বাংলাদেশের প্রত্যন্ত অঞ্চলে মোহাম্মদী ইসলামের শিক্ষা প্রচার ও প্রসারের জন্য তিনি মোট ১০টি দরবার শরীফ প্রতিষ্ঠা করেন। প্রথমে, রাজধানী ঢাকার ১৫৪ আরামবাগে মোহাম্মদী ইসলামের অস্থায়ী কার্যালয় প্রতিষ্ঠা করেন। একই বছর, তিনি নারায়ণগঞ্জের দেওয়ানবাগে ‘বাবে জান্নাত’ দরবার শরীফ প্রতিষ্ঠা করেন। পরবর্তীতে, তিনি ১৯৮৭ সালে ঢাকার মতিঝিলের কমলাপুরে ‘বাবে মদীনা’ দরবার শরীফ প্রতিষ্ঠা করেন। অতঃপর ১৯৯২ সালে, তিনি ১৪৭ আরামবাগে স্থায়ী কার্যালয় ‘বাবে রহমত’ দরবার শরীফ প্রতিষ্ঠা করেন।

বাংলাদেশে ভক্ত-অনুরাগীদের ক্রমবর্ধমান স্রোতের সঙ্গে সংগতি রেখে তিনি ১৯৯৫ সালে রংপুরে ‘বাবে নাজাত’, ১৯৯৮ সালে ময়মনসিংহের ত্রিশালে ‘বাবে বরকত’ প্রতিষ্ঠা করেন। পরবর্তীতে ২০০৬ সালে চুয়াডাঙ্গায় ‘বাবে নিয়ামত’, ২০০৮ সালে ব্রাহ্মণবাড়িয়ার আশুগঞ্জে ‘বাবে মোর্শেদ’, ২০০৯ সালে ঢাকার মগবাজারে ‘বাবে ফেরদৌস’ এবং ২০১০ সালে চট্টগ্রামে ‘বাবে মাগফিরাত’ প্রতিষ্ঠা করেন। এছাড়াও তিনি বিশ্বব্যাপী শতাধিক দেশে এবং বাংলাদেশের বিভিন্ন জেলায় খানকাহ্ ও জাকের মজলিস প্রতিষ্ঠা করেন।

তাঁর আদর্শ বিশ্বব্যাপী ছড়িয়ে দেওয়ার লক্ষ্যে তিনি ওয়ার্ল্ড আশেকে রাসুল অর্গানাইজেশন প্রতিষ্ঠা করেন। এছাড়া মাহ্‌বুব-এ-খোদা ১৯৯২ সালে সূফী ফাউন্ডেশন বাংলাদেশ এবং ১৯৯৮ সালে আল-কুরআন গবেষণা কেন্দ্র প্রতিষ্ঠা করেন।

## বই ও প্রকাশনা

### বই
* *তাফসীরে সূফী সম্রাট দেওয়ানবাগী (৮খণ্ড)*
* *আল্লাহ্‌র নৈকট্য লাভের সহজ পথ*
* *স্রষ্টার স্বরূপ উদঘাটনে সূফী সম্রাট: আল্লাহ্‌কে সত্যিই কি দেখা যায় না?*
* *বিশ্বনবীর স্বরূপ উদঘাটনে সূফী সম্রাট: রাসূল (সা.) সত্যিই কি গরিব ছিলেন?*
* *এজিদের চক্রান্তে মোহাম্মদী ইসলাম*
* *সূফী সম্রাটের যুগান্তকারী ধর্মীয় সংস্কার (২ খণ্ড)*
* *সূফী সম্রাটের যুগান্তকারী অবদান: আল্লাহ্‌ কোন পথে?*
* *শান্তি কোন পথে?*
* *মুক্তি কোন পথে?*
* *ঈদের চাঁদ দেখা সমস্যা ও সমাধান*
* *মোহাম্মদী ইসলামের ওয়াজিফা*
### সাময়িকী
* *সূফী সম্রাট স্মরণিকা*
* *মাসিক আত্মার বাণী*
* *সাপ্তাহিক দেওয়ানবাগ*
* *সাপ্তাহিক দি মেসেজ*

## মৃত্যু ও সমাধি

২৮ ডিসেম্বর, ২০২০ সালের সোমবার সকাল ৬টা ৪৮ মিনিটে তিনি মৃত্যুবরণ করেন। তাঁর জানাজার নামাজ পরের দিন মঙ্গলবার বাদ জোহর বাবে রহমতে অনুষ্ঠিত হয়। তাঁর লক্ষাধিক অনুসারী এতে অংশগ্রহণ করেন। জানাজার নামাজের পর বাংলাদেশের স্বাধীনতাঁর যুদ্ধে ৩ নম্বর প্লাটুন কমান্ডার হিসেবে অবদানের জন্য গণপ্রজাতন্ত্রী বাংলাদেশ সরকারের পক্ষ হতে ‘গার্ড অব অনার’ প্রদান করা হয়। তাকে কমলাপুরে অবস্থিত বাবে মদীনায় সমাহিত করা হয়।

মৃত্যুর পূর্বে তিনি অছিয়তের মাধ্যমে তাঁর মেজো সন্তান আরসাম কুদরত এ খোদা-কে নিজের উত্তরসূরি হিসেবে দায়িত্ব অর্পণ করেন।
## সমালোচনা
সৈয়দ মাহ্‌বুব-এ-খোদাকে ঘিরে বিভিন্ন সময়ে কিছু বিতর্ক ও ভিন্নমত দেখা গেছে। বিশেষত তাঁর আধ্যাত্মিক দর্শন, সূফীবাদী ধারা এবং প্রতিষ্ঠিত প্রতিষ্ঠান দেওয়ানবাগ শরীফের কার্যক্রম নিয়ে কিছু ধর্মীয় গোষ্ঠী ও ব্যক্তির আপত্তি প্রকাশ পেয়েছে। কিছু মহল তাঁর ধর্মীয় ব্যাখ্যা ও আচার-অনুশীলনকে প্রচলিত মতধারা থেকে পৃথক বলে উল্লেখ করেছে এবং বিভিন্ন সময়ে সামাজিক মাধ্যমে সমালোচনাও উঠে এসেছে।

তবে তাঁর অনুসারীদের মতে, এসব সমালোচনার বড় অংশই ভুল বোঝাবুঝি ও পক্ষপাতমূলক ধারণা থেকে সৃষ্টি। তাঁরা দাবি করেন, সৈয়দ মাহ্‌বুব-এ-খোদা ইসলামের মূল শিক্ষার আলোকে মানুষের আধ্যাত্মিক উন্নয়ন, নৈতিক সংস্কার এবং মানবসেবার ওপর জোর দিয়েছেন। তাঁর প্রতিষ্ঠিত দরবারসমূহে ধর্মীয় শিক্ষা, আধ্যাত্মিক চর্চা ও সমাজকল্যাণমূলক কার্যক্রম পরিচালিত হয়েছে নিয়মিতভাবে।

## তথ্যসূত্র

## বহিঃসংযোগ

* https://dewanbagsharif.org/
* https://muhammadiislam.org/

বিষয়শ্রেণী:সুফি মসজিদ
দরবার শরীফ
সুফি
সুফি তরিকার প্রতিষ্ঠাতা
পীর
বিষয়শ্রেণী:সুফি সাধক
বিষয়শ্রেণী:মুসলিম ব্যক্তিত্ব